***A 28. sorszámú Geriátriai és krónikus beteg szakápoló megnevezésű szakképesítés-ráépülés szakmai és vizsgakövetelménye***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés-ráépülés azonosító száma: 55 723 07

1.2. Szakképesítés-ráépüléssel megnevezése: Geriátriai és krónikus beteg szakápoló

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 500-720

2. EGYÉB ADATOK

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: -

2.2. Szakmai előképzettség: 55 723 01 Ápoló szakképesítés (bővebben a 7. Egyebek fejezetben)

2.3. Előírt gyakorlat: 1 év ápolói munkaterületen eltöltött szakmai gyakorlat

2.4. Egészségügyi alkalmassági követelmények: szükségesek

2.5. Pályaalkalmassági követelmények: nem szükségesek

2.6. Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

3. PÁLYATÜKÖR

3.1. A szakképesítés-ráépüléssel legjellemzőbben betölthető munkakör, munkakörök, foglalkozás, foglalkozások

|  |  |  |  |
| --- | --- | --- | --- |
|   |  A |  B |  C |
|  3.1.1. |  **FEOR száma** |  FEOR megnevezése |  A szakképesítés-ráépüléssel betölthető munkakör(ök) |
|  3.1.2. |  3311 |  Ápoló, szakápoló |  Szakápoló |
|  3.1.3. |  3311 |   |  Geriátriai szakápoló |
|  3.1.4. |  3313 |   |  Krónikus beteg szakápoló |
|  3.1.5. |  3314 |   |  Geriátriai és krónikus beteg szakápoló |

3.2. A szakképesítés-ráépülés munkaterületének rövid leírása:

A geriátriai és krónikus beteg szakápoló olyan szakember, aki idős, illetve krónikus betegek holisztikus ellátását, gondozását, ápolását végzi az orvos utasításai szerint az életkori sajátosságoknak, geriátriai klinikumi ismereteknek megfelelően, ápolói és gondozói tevékenységet végez, önállóan, illetve az ellátó csapat tagjaként egészségügyi és szociális alap-, fekvőbeteg-, valamint szakellátást nyújtó intézményekben. Szociális, jogi, etikai, kommunikációs tudáson alapuló képességek és készségek kialakításával, alkalmazásával a szakápoló az idős emberek ellátásának különböző formái közötti kapcsolatépítéssel, betegutak menedzselésével, a hozzátartozók aktív segítségével felelősen hozzájárul a komplex ápolási-gondozási rendszer megvalósításához.

A szakképesítés-ráépüléssel rendelkező képes:

- megfelelően és hatékonyan kommunikálni az ellátás valamennyi szereplőjével

- az idős ember, illetve a krónikus betegségben szenvedők szükségleteit felmérni és kielégíteni

- az ápolási folyamatot tervezni, szervezni, megvalósítani, értékelni, szükség esetén módosítani,

- az ápolási tevékenységekről teljes körű ápolási dokumentációt készíteni

- az időskori, illetve a krónikus betegségek kapcsán kialakult testi, lelki, szellemi és spirituális problémákat felmérni, kezelni,

- a krónikus betegségekben szenvedők , idős emberek szociális és társadalmi helyzetét felmérni, gondozásában részt venni

- a krónikus betegek és idős emberek ellátását menedzselni

- az idősellátás más szakmaterületeivel, a szociális ellátás szakembereivel kapcsolatot tartani

- a szociális ellátási formákról tájékoztatást adni, a szociális ellátások igénybevételében közreműködni

- segíteni az idős ember kapcsolatfelvételét a szociális szakemberekkel, szolgáltatókkal

- egészségnevelési, egészségfejlesztési feladatokat ellátni

- a betegedukációban közreműködni

- a foglalkozás-terápiás csoportokat, szervezni, koordinálni

- a geriátriai ápolás speciális területein közreműködni és részt venni a kórházi ellátásban

- a rehabilitáció egyes formáiban (orvosi, foglakozási, szociális, pedagógiai) közreműködni

- az idős beteget és családját a krónikus betegségben, a terminális állapotban támogatni, valamint közreműködni a hospice szakápolásban

- közreműködni a betegutak menedzselésében, a rehabilitációban, a közösségi- és az otthoni szakápolásban

- az idős ellátásával kapcsolatos ápolási, gondozási és szociális munka összetett, komplex szakmai tevékenységét vállalni

- a gyakorlaton lévő ápoló és szakápoló tanulók oktatásában, nevelésében közreműködni

- munkájuk során a gondoskodás, elfogadás és az ápolásetikai normáit alkalmazni, valamint az érvényes jogszabályokban foglaltakat betartani

- szakmai ismereteiket folyamatos fejleszteni

- kockázatfelmérő-, fájdalom felmérő eszközök és módszerek alkalmazására

- stomaviselő, inkontinenciában szenvedő betegek komplex ellátására, krónikus, nehezen gyógyuló sebek, valamint a decubitus kockázatának felmérésére, megelőzésére, sebfelmérésre, valamint a sebkezelési tervek készítésére és azok megvalósítására

- idős, és krónikus betegségben szenvedők fájdalmának csillapítására

- az idős és a krónikus beteg gyógyszerelését biztosítani, ellenőrizni és megtanítani

3.3. Kapcsolódó szakképesítések

|  |  |  |  |
| --- | --- | --- | --- |
|   |  A |  B |  C |
|  3.3.1. |  **A kapcsolódó szakképesítés, részszakképesítés, szakképesítés-ráépülés** |
|  3.3.2. |  **azonosító száma** |  megnevezése |  a kapcsolódás módja |
|  3.3.3. |  55 720 01 |  Egészségügyi gyakorlatvezető |  szakképesítés-ráépülés |

4. SZAKMAI KÖVETELMÉNYEK

|  |  |  |
| --- | --- | --- |
|   |  A |  B |
|  4.1. |  **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
|  4.2 |  **azonosítószáma** |  megnevezése |
|  4.3.[[1]](#footnote-1) |  11735-16 |  Geriátriai és krónikus beteg szakápolás |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5. 2. alpontban előírt valamennyi modulzáró vizsga eredményes letétele, az előírt gyakorlatok igazolt teljesítése.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|   |  A |  B |  C |
|  5.2.1. |  **A szakképesítés-ráépülés szakmai követelménymoduljainak** |
|  5.2.2. |  **azonosító száma** |  megnevezése |  a modulzáró vizsga vizsgatevékenysége |
|  5.2.3.[[2]](#footnote-2) |  11735-16 |  Geriátriai és krónikus beteg szakápolás |  írásbeli és gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább elégségesre (2) értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Szakápolási feladatok elvégzése a geriátriai és krónikus betegellátásban

A vizsgafeladat ismertetése: Az ápolási folyamat önálló megvalósítása feladatleírásban rögzített munkahelyzet és paraméterek alapján: ápolási diagnózisok meghatározása geriátriai kórképekre, ápolási tervet készítése a beteg életkori sajátosságának, és aktuális állapotának megfelelően, az ápolási célkitűzéssel korreláló ápolási tevékenységek teljes körűen kivitelezése és dokumentálása.

A vizsgafeladat időtartama: 45 perc

A vizsgafeladat értékelési súlyaránya: 60%

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: Elméleti ismeretek reprodukálása

A vizsgafeladat ismertetése: Központilag összeállított feladatsor, amely a 4. Szakmai követelmények fejezetben megadott követelménymodulokhoz tartozó témakörök mindegyikét tartalmazzák.

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 40%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés-ráépüléssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak- és Felnőttképzés Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai: -

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|   |  A |
|  6.1. |  **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
|  6.2. |  Gyógyszerelő kocsi geriátriai és krónikus betegellátás speciális |
|  6.3. |  Kötözős kocsi |
|  6.4. |  Ágyazó és ápolási eszköztároló kocsi |
|  6.5. |  Infúziós, injekciós eszközök, infuzor, perfuzor |
|  6.6. |  Táplálás, folyadékpótlás, mesterséges táplálás eszközei, tápszerek, táplálékkiegésztők |
|  6.7. |  Incontinentiaellátás-, katéterezés eszközei, beöntő-, irrigáló szett, stoma állapot felmérő és ellátás eszközei |
|  6.8. |  Vizelet, széklet, és egyéb váladék felfogására szolgáló eszközök |
|  6.9. |  Mindennapos-, geriátriai és krónikus ellátásra jellemző beavatkozások eszközei, műszerei |
|  6.10. |  Riasztás eszközei |
|  6.11. |  Monitorozás eszközei |
|  6.12. |  Felnőtt ápolás, szakápolás eszközei |
|  6.13. |  Multifunkciós betegágy, multifunkciós éjjeliszekrény, |
|  6.14. |  Kényelmi-, decubitus megelőző-, speciális nyomáscsökkentő, tehermentesítő, pozícionáló, mozgatást elősegítő eszközök |
|  6.15. |  A geriátriai , valamint krónikus betegellátásban használt gyógyászati segédeszközök, korlátozó eszközök |
|  6.16. |  Légzőtorna, inhaláció, párásítás , oxigénterápia, valamint tracheostomás beteg ellátásának eszközei, motoros szívó |
|  6.17. |  Speciális tesztek, felmérő skálák, |
|  6.18. |  A szakmai dokumentáció és archiválás eszközei, |
|  6.19. |  Elméleti oktatáshoz és a demonstrációs gyakorlatokhoz oktatóhelyiség |
|  6.20. |  Oktatástechnikai eszközök (tábla, projektor, számítógép) |
|  6.21. |  Az újraélesztés eszközei (szimulátor), légútbiztosítás eszközei |
|  6.22. |  Első ellátás, elsősegélynyújtás eszközei |
|  6.23. |  A kommunális és veszélyes hulladékgyűjtés eszközei, dokumentációja |
|  6.24. |  Fertőtlenítéshez használt eszközök, fertőtlenítőszerek |

7. EGYEBEK

7.1. Szakmai előképzettség: A 2.2. alpontban feltüntetett szakmai előképzettségen túl, szakmai előképzettségnek kell tekinteni az ápolás és betegellátás alap és mesterképzési szakokon szerzett ápolói szakképzettséget.

7.2. A szakmai vizsgabizottságban való részvételre kijelölt szakmai szervezet: Magyar Egészségügyi Szakdolgozói Kamara

1. Módosította: 23/2018. (VII. 18.) EMMI rendelet 1. § (2), 2. melléklet 50.27. [↑](#footnote-ref-1)
2. Módosította: 23/2018. (VII. 18.) EMMI rendelet 1. § (2), 2. melléklet 50.28. [↑](#footnote-ref-2)